Lav et referat af nedenstående tekst:

Tekst:
Når forår og sommer banker på døren, skulle det grå verdensbillede, som dominerer Nordjylland lige nu gerne blive skiftet ud med lysegrønne blade på træerne og farverige blomster i de nordjyske haver. Uanset om foråret arter sig og det grønne håb bliver indfriet vil der dog blive sat farve på tilværelsen til foråret. Fænomenet The Color Run kommer til Danmark og som en af tre byer skal Aalborg være vært for motionsløbet. I modsætning til stort set alle andre motionsløb er The Color run ikke på tid og i stedet for at komme først i mål, handler løbet om at komme farverig i mål. Løberne er nemlig klædt i hvidt og undervejs på ruten bliver farvet pulver kastet efter løberne, så faltet, der startede som en ensartet hvid gruppe kommer i mål som komplet unikke løbere i alskens farver og mønstre. Fænomenet startede i USA hvor man kunne sætte kulør på tilværelsen i 50 byer. I 2013 havde en million løbet "The Happiest 5K on the Planet," som løbet kaldes og i 2014 har det bredt sig til 200 byer i over 30 lande. The Color Run gæster København, Herning og slutter turen i Danmark i Aalborg hvor ruten inbefatter Aalborg Væddeløbsbane, som ellers normalt er forbeholdt travheste og -kuske. Løbet løber af stablen 17. maj.

Referat:
Som en af tre byer bliver Aalborg til foråret vært for The Color Run.